1 Kuɛ̈n 11
Kuäär I-thɛ-rɛl ni Dee-bid
(
2 Tham 5:1-10
)
1
Ɛ jɛn cu ji̱ I-thɛ-rɛl diaal rɔ̱ duɔ̱l Dee-bid kä Ɣɛb-ron, kä cukɛ wee, “Nɛnɛ, kɛ kɔn ri̱ŋdu kä riɛmdu. 
2
Ni wal, cu mäni mi Thɔɔl ɛ kuäär ɛ, ɛ ji̱n ɛ nëë bo̱o̱th ji̱ I-thɛ-rɛl ko̱o̱r. Kä cu Kuoth Nhial ni Kuothdu ji̱ jiök i̱, ‘Bia̱ yieen nɛɛnikä ni ji̱ I-thɛ-rɛl, kä bia̱ rueecdiɛn.’ ” 
3
Inɔ cu bööth I-thɛ-rɛl diaal ben kä kuäär kä Ɣɛb-ron. Kä cu Dee-bid ruac mat kɛ kɛ kä Ɣɛb-ron nhiam Kuɔth Nhial, kä cukɛ Dee-bid kuany ala kuäär kä I-thɛ-rɛl, nikɛ ruac Kuɔth Nhial mëë cɛ lat kɛ Tha-muɛl.
4
Kä cu Dee-bid kɛnɛ ji̱ I-thɛ-rɛl diaal Jɛ-ru-tha-lɛm wä mak, min la Yɛ-buth, kä ciaŋ kɛ jɛ ɛ ji̱kɛ ni ji̱ Yɛ-buth. 
5
Kä cu ji̱ Yɛ-buth Dee-bid jiök i̱, “/Ci bi ben ɛn wa̱nɛ.” Duundɛ ɣöö cu Dee-bid wecdiɛn in bum ni Dha-yɔn ka̱n, min ci ku la wec Dee-bid. 
6
Kä cu Dee-bid wee i̱, “Ɛn ramɔ bi ji̱ Yɛ-buth näk ɔ kɛ nhiam ba kuäär kä ba bööth rɛ̈m.” Kä cu Yo-ab gat Dhɛ-ru-yaa wä kɛ nhiam, kä cua kuäär. 
7
Kä cu Dee-bid wä ciɛŋ ni wec mi bum bum. Kɛ kui̱c ɛmɔ cua jɛ cɔli wec Dee-bid. 
8
Kä cuɛ wec täth a go̱lɛ jɛ a känɛ jɛ ni kä Milo a go̱o̱lɛ jɛ. Kä cu Yo-ab duɔth wec buɔt. 
9
Kä cu Dee-bid buɔ̱m ɛlɔ̱ŋ, kɛ ɣöö te Kuoth Nhial in la Ruey Ɣɔaa kɛɛl kɛ jɛ.
Nɛɛ Dee-bid tin buɔ̱m buɔ̱ɔ̱m
(
2 Tham 23:8-39
)
10
Täämɛ cu ti̱ti̱ a kua̱r nɛɛni Dee-bid tin buɔ̱m buɔ̱ɔ̱m, tëë ca luäk kɛ buɔ̱m kuäärädɛ, kɛɛl kɛ ji̱ I-thɛ-rɛl diaal kɛ ɣöö ba kuäär, ce̱tnikɛ ruac Kuɔth Nhial kɛ kui̱ I-thɛ-rɛl.
11
Ti̱ti̱ kɛ nɛɛ Dee-bid tin buɔ̱m buɔ̱ɔ̱m. Ya-cɔ-bam raan rɛ̈ɛ̈k Ɣak-mo-ni, a bo̱o̱th nɛɛni ti jiɛɛn diɔ̱k. Cuɛ nyiëëny kɛ nɛy ti kur diɔ̱k kɛ mutdɛ kä cuɛ kɛ näk ɛn guäth ɛmɔ. 
12
Kä cu ram in guur jɛ rɛy nɛɛni diɔ̱k tin buɔ̱m buɔ̱ɔ̱m a Ɛl-a-dhar gat Do-day kä kuay Ä-ɣo-ɣi, 
13
tëë kɛɛl kɛ Dee-bid kä Pɛ̈th-dɛ̈-mim mëë mat ji̱ Pi-li-thɛt rɔ ɛn wi̱ni kɛ ko̱r, tëë rɛy kakä bɛɛl mëë bar ji̱ I-thɛ-rɛl rɔ kɛ ji̱ Pi-li-thɛt. 
14
Duundɛ ɣöö cukɛ cuɔ̱ŋ däär kakä, cukɛ jɛ gaŋ, kä cukɛ ji̱ Pi-li-thɛt näk. Cu Kuoth Nhial kɛ ka̱m juc nath.
15
Kɛ cäŋ kɛl cu bööth diɔ̱k kä kua̱r bööthni ti jiɛn da̱ŋ diɔ̱k wä kä Dee-bid rɛy kɔ̱kä pääm Ä-du-lam, kä ci rɛm ji̱ Pi-li-thɛt pua̱t rɛy lo̱o̱lä ji̱ Rɛpa. 
16
Ɛn wa̱nɔ te Dee-bid rɛy pa̱a̱m. Kä te buɔ̱n ji̱ Pi-li-thɛt kä Beth-lɛ-ɣɛm. 
17
Kä cu Dee-bid pi̱ go̱r wëë i̱, “Aɣ duŋ mi tëë kɛ ram no̱ŋä pi̱ ti dëë math rɛy jiɛw in te thok wec kä Beth-lɛ-ɣɛm!” 
18
Kä cu wutni ti bum da̱ŋ diɔ̱k rɛt ni wec ji̱ Pi-li-thɛt, kä cukɛ pi̱ wä jɔm rɛy jiɛw in te thok wec kä Beth-lɛ-ɣɛm, kä cukɛ kɛ nöŋ Dee-bid. Duundɛ ɣöö /kenɛ math thi̱n. Cuɛ kɛ muɔc piny kämɛ kɛ Kuoth Nhial. 
19
Kä cuɛ wee i̱, “/A jɛ na̱n kɛ ɣä, ca nɛ mi dëë la̱t nhiam Kuɔthdä. /Cä riɛm nɛɛni ti̱ti̱ de̱e̱ math kɛ ɣöö ca thöp ni tëkdiɛn.” Kɛ kui̱c ɛmɔ /kenɛ kɛ math. Cua tɔ̱tɔ̱ la̱t ɛ wutni da̱ŋ diɔ̱k tin buɔ̱m buɔ̱ɔ̱m.
20
Täämɛ cu Ä-bi-cay däman Yo-ab a bo̱o̱th nɛɛni da̱ŋ diɔ̱k. Cuɛ nyiëëny kɛ nɛy ti kur diɔ̱k kɛ mutdɛ, kä cuɛ kɛ näk, kä cu tekɛ kɛ̈k ce̱tkɛ nɛy da̱ŋ diɔ̱k. 
21
Cu jɔɔc ni kɛ̈kdɛ ɛlɔ̱ŋ kä nɛy da̱ŋ diɔ̱k, kä cua bo̱o̱thdiɛn. Duundɛ ɣöö /kenɛ la ram kɛl kä kɛn nɛy da̱ŋ diɔ̱k.
22
Kä cu Bɛ-na-yaa gat Yɛ-ɣo-ya-da a wääth ko̱o̱r kä Kɛ̈b-dhel, cuɛ nyin wääthä la̱t. Cuɛ wäth ko̱o̱r Mo-ab da̱ŋ rɛw näk. Kä cuɛ lony lɛ wä näk rɛy waŋ kɛ cäŋ nhial guiiyni mi cäät naath. 
23
Kä cuɛ raan rööl I-jëp mi di̱i̱t mi tekɛ jua̱th tetni da̱ŋ dhieec kɛ bärɛ lɛni näk. Kä ɛn raan I-jëp tëë kɛ mut mi di̱i̱t. Duundɛ ɣöö cu Bɛ-na-yaa wä kä jɛ kɛ kɛɛt, kä cuɛ mut mac tetdä ran I-jëp, kä cuɛ jɛ näk kɛ mutdɛ. 
24
Tɔ̱tɔ̱ cua kɛ la̱t ɛ Bɛ-na-yaa gat Yɛ-ɣo-ya-da kä cuɛ tekɛ kɛ̈k ce̱tkɛ wutni ko̱o̱r da̱ŋ diɔ̱k. 
25
Kä cu te ni jɛn kɛ kɛ̈k kä nɛy ti jiɛɛn diɔ̱k, duundɛ ɣöö /kenɛ a ram kɛl kä nɛy da̱ŋ diɔ̱k. Kä cu Dee-bid ɛ jak kä bo̱o̱th yiëënikɛ.
26
Kä cu nɛy tin buɔ̱m buɔ̱ɔ̱m kä rɛm a,
Ä-tha-el däman Yo-ab kɛ Ɛl-ɣa-nan
gat Do-day kä Beth-lɛ-ɣɛm.
27
Kɛ Cɛ̈-moth kä Ɣä-rod, kɛ
Ɣɛ-ledh kä Pɛ-lon.
28
Kɛ Ira gat I-kec kä Tɛ-kowä
kɛ Ä-bi-ɛ-dhɛr kä Ä-na-thoth.
29
Kɛ Thi-bɛ-kay kä ji̱ Ɣu-cay,
kɛ Ilay kä ji̱ Ä-ɣo-ɣi.
30
Kɛ Mɛ̈-ɣɛ-ray kä ji̱ Nɛ-to-paa,
kɛ Ɣe-lɛd gat Banaa kä ji̱
Nɛ-to-paa.
31
Kɛ Ithay gat Ri-bay kä Giba
wec ji̱ Ben-ya-min,
kɛ Bɛ-na-yaa raan Pi-ra-thon.
32
Kɛ Ɣu-ray raan lo̱o̱lä Gac,
kɛ Ä-bi-el raan Ä-ra-ba.
33
Kɛ Ɛ̈dh-ma-wɛth raan Bar-ɣu-mi,
kɛ Ɛl-yɛ̈-ba raan Cɛ̈ɛ̈l-bon.
34
Gaat Ɣa-cɛm raan Gɛ-dho,
kɛ Jo-na-than gat Cagee
raan Ɣa-rar.
35
Kɛ Ä-ɣi-am gat Tha-kar raan
Ɣa-rar, kɛ Ɛ-li-pal gat Ur.
36
Kɛ Ɣe-pɛr raan Mɛ-ke-raa,
kɛ Ä-ɣi-yaa kä Pɛ-lon.
37
Kɛ Ɣɛdh-ro raan Kar-mɛl,
kɛ Naa-ray gat Ɛdh-bay.
38
Kɛ Yo-el däman Na-than,
kɛ Mi-bar gat Ɣɛ̈g-ri.
39
Kɛ Dhɛ-lɛk raan A-mon,
kɛ Nɛ̈-ɣɛ-ray kä Bɛ-roth,
ro̱o̱m muɔ̱t Yo-ab gat Dhɛ-ru-yaa.
40
Kɛ Ira raan Kir-yath-ya-rim,
kɛ Ga-reb raan Kir-yath-ya-rim.
41
Kɛ U-ri-yaa raan Ɣɛ̈th,
kɛ Dha-bad gat Ɛ̈k-lay.
42
Kɛ Ä-di-na gat Ci-dha raan
Rɛ-u-ben mëë la kuäär ji̱ Rɛ-u-ben.
Kä tëë kɛɛl kɛ nɛy ti jiɛɛn diɔ̱k.
43
Kɛ Ɣa-nan gat Maakaa,
kɛ Yo-ca-pat raan Me-thɛn.
44
Kɛ U-dhi-ya kä Äc-tɛ-ra,
kɛ Camä kɛnɛ Yɛ-i-el gaat
Ɣo-tham raan Ä-ro-er.
45
Kɛ Yɛ-di-ä-el kɛnɛ Yoɣa gaat
Cim-ri kä Ti-dha.
46
Kɛ Ɛ-li-el raan Ma-ɣa-we,
kɛ Yɛ-ri-bay kɛnɛ Yo-cab-yaa
gaat Ɛl-nam, kɛ Yith-maa
raan Mo-ab.
47
Kɛ Ɛ-li-el, kɛ O-bɛd kɛnɛ
Yä-thi-el ji̱ Dho-baa.
